Mircea Lucescu poate reveni la Dinamo Kiev! Oficialii formației din Ucraina încearcă să îl aducă pe banca echipei pe cel mai longeviv antrenor român.
În prezent liber de contract, „Il Luce” mai are de recuperat 1 milion de euro de la echipa de care s-a despărțit în luna noiembrie a anului trecut. Astfel, mutarea are șanse de a se concretiza.
Mircea Lucescu poate reveni la Dinamo Kiev!
Potrivit informațiilor oferite de fanatik.ro, Dinamo Kiev forțează revenirea lui Mircea Lucescu. Oficialii grupării din capitala Ucrainei sunt mulțumiți de performanțele reușite alături de român și doresc să îl instaleze, din nou, la cârma echipei.
Sursa citată anterior anunță faptul că românul ar fi tentat să revină la Kiev, având în vedere că își poate recupera mai repede banii restanți, dar și datorită faptului că a antrenat deja în fotbalul din țara vecină.
În momentul de față, Dinamo Kiev și-a asigurat prezența în preliminariile Champions League, iar participarea în cupele europene reprezintă o prioritate pentru Mircea Lucescu.
Momentan, echipa din Ucraina este antrenată de Oleksandr Shovkovskyi și se află pe locul al 2-lea în clasament, la 4 puncte de liderul Șahtior, cu 3 etape înainte de finalul sezonului.
Mircea Lucescu, primul mesaj după întâlnirea cu Dan Șucu și George Copos
Mircea Lucescu a transmis primul mesaj după întâlnirea cu Dan Șucu și George Copos! Cel mai longeviv antrenor român a fost sincer după terminarea discuțiilor cu cei doi.
Dan Șucu dorește să îl aducă pe Mircea Lucescu la Rapid, într-o poziție de conducere a clubului. Totuși, „Il Luce” a făcut acum o declarație surprinzătoare, după discuția cu acționarul majoritar de la Rapid.
Mircea Lucescu a dezvăluit faptul că nu a discutat despre preluarea rapidului cu Dan Șucu și George Copos. Acesta a spus că a vorbit strict despre situația echipei din Giulești și că nu va lua nicio decizie până la data de 1 iulie.
„N-am vorbit despre acest lucru! M-a rugat domnul Copos să am o întălnire pentru a discuta de situație. N-are nicio legătură cu ce vă gândiți voi că e. Toată lumea…
M-am dus la Gigi Becali când m-a rugat, m-am dus la Dinamo, toată lumea încearcă să se folosească de experiența mea pentru a îmbunătăți lucrurile. Am mâncat împreună. Cu sfaturi pot ajuta pe toată lumea. Până la 1 iulie nu iau nicio decizie, la revedere!”, a spus Mircea Lucescu.